CELEX: 62016TN0770
Language: ro
Date: 2016-11-02 00:00:00
Title: Cauza T-770/16: Acțiune introdusă la 2 noiembrie 2016 – Korwin-Mikke/Parlamentul

9.1.2017   
            
            
               RO
            
            
               Jurnalul Oficial al Uniunii Europene
            
            
               C 6/50
            
         Acțiune introdusă la 2 noiembrie 2016 – Korwin-Mikke/Parlamentul
   (Cauza T-770/16)
   (2017/C 006/62)
   Limba de procedură: franceza
   
      Părțile
   
   
      Reclamant: Janusz Korwin-Mikke (Jozefow, Polonia) (reprezentant: M. Cherchi, avocat)
   
      Pârât: Parlamentul European
   
      Concluziile
   
   Reclamantul solicită Tribunalului:
   
               —
            
            
               declararea prezentei acțiuni admisibilă și fondată;
            
         În consecință
   
               —
            
            
               anularea deciziei biroului Parlamentului European din 1 august 2016;
            
         
               —
            
            
               anularea deciziei anterioare a Președintelui Parlamentului European din 5 iulie 2016 de aplicare a acelorași sancțiuni;
            
         
               —
            
            
               dispunerea reparării prejudiciului financiar și moral cauzat prin deciziile atacate, respectiv acordarea în favoarea reclamantului a sumei de 13 306 euro;
            
         
               —
            
            
               în orice caz, obligarea Parlamentului European la plata integrală a cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă patru motive.
   
               1.
            
            
               Primul motiv întemeiat pe încălcarea articolului 166 din Regulamentul Parlamentului European, pe încălcarea libertății cuvântului și libertății de exprimare a cetățenilor Uniunii Europene, cu circumstanța specială că afirmațiile vizate de decizie au fost făcute de un parlamentar european în timpul exercitării funcției sale și în incinta instituțiilor Uniunii Europene, precum și pe încălcarea principiului motivării actelor instituțiilor Uniunii Europene.
            
         
               2.
            
            
               Al doilea motiv întemeiat pe încălcarea principiului motivării actelor instituțiilor Uniunii Europene și a articolului 6 din Convenția Europeană a Drepturilor Omului, și/sau pe încălcarea principiului general al imparțialității.
            
         
               3.
            
            
               Al treilea motiv întemeiat pe încălcarea articolului 6 din Convenția Europeană a Drepturilor Omului, a dreptului la apărare, a articolului 166 primul paragraf din Regulamentul Parlamentului European.
            
         
               4.
            
            
               Al patrulea motiv întemeiat pe încălcarea principiului motivării actelor instituțiilor Uniunii Europene și pe încălcarea principiului proporționalității și a principiului ne bis in idem.